**«Арайлы, алтын күз»  (сайыс ).**

**Мақсаты:** Мектебімізде өткізіліп жатқан «Арайлы,алтын күз» мерекесіне ұйымшылдықпен қатыса отырып, күз-байлық, күз-береке, күз-молшылық, күз-шаттық, күз-қуаныш екеніні оқушы санасына жеткізу. өздеріне ерік бере отырып, ауызбіршілікке , ынтымақтастыққа баулу.

**Жүргізуші:** Армысыздар, қымбатты ұстаздар, оқушылар!  «Арайлы,алтын күз» атты күзгі бал кешіне қош келдіңіздер. Берекелі, мерекелі алтын күз құтты болсын. Қасиетті күз мезгілінің бір сөзбен айтып жеткізу мүмкін емес. Күз дегеніміз - жазира  даланың дархан дастарханы. Күз дегеніміз- байлық, молшылық.

Алтын күз біз бен сізге шуақ шашсын,

Көңілді серіппелі күйін ашсын.

Бақ пенен  шаттық бірге қатар қонып,

Береке бірлікпенен ортақтассын.

Көңіл қойып, құлақ салыңыздар!

Үнсіздік орнап тына қалыңыздар!

Бүгінгі біздің бағдарламамызда:

Келтіретін әрдайым сезім күйін,

Көресіздер қызықтың неше түрін

Әншінің анықтаған әнін естіп,

Көңіліңіз қалары хақ бір серпіліп.

Осылай бәрі-бәрі болып жатса,

Мақсатқа қалар едік біз де жетіп.

Ал енді оқушылар бүгінгі алтын күзге қатысушы сыныптарымызды ортаға шақырайық.

**Жүргізуші:**  Нағыз сары алтындай сары күз - қыркүйек айы. Ол - еңбек айы. Күз маусымының екінші айы – қазан. Бұл ай – мереке басы, өйткені дихандар сабантой жасайды. Күздің соңғы айы - қараша. Қараша десе дегендей, айнала теп-тегіс сүреңсіз. Жапырағынан айрылған ағаш қара суыққа қалтырап, жүдеу далаға өң бере алмай селтиеді.

Күз мейрам құтты болсын баршаға,

Күздің сәні келіп қапты ортаға.

Әділқазы алқалармен таныстырып,

Кетейінші осы отырған баршаңа,- дей отырып құрметті көрермендер әдәлқазы алқаларымен таныстырып өтейін.

Мектеп директоры: Нариман Малғаждарұлы Жылқыбай

Денешынықтыру мұғалімі: Бүркітбай Қожабекұлы Бекишев

Қош келдіңіз көрермен,

«Арайлы алтын күз» кешіне

Отырыңыз қол соғып,

Шат күлкіге бөлене.

Көбейді құт - береке,

Астық толы қоймамыз

Құтты болсын мереке,

«Арайлы , алтын күзді» тойлаймыз.

Ендеше, құрметті көрермендер қатысушыларымызға сәттілік тілей отырып, алдымен топтың қайсысы бірінші болып шығатынын жеребе тастау арқылы анықтап алайық. Ол үшін жеребе тартса дейміз, топ басшылары.

**Лимон -1**

**Банан- 2**

**Жүзім- 3**

**Алма- 4**

**Алмұрт- 1**

**Брокколи- 2**

**Орамжапырақ- 3**

**Аскөк- 4**

Ендігі сәтте бүгінгі байқауымыздың шарттарын атап өтейік.

1. **кезең.**  «Сәлем – сөздің атасы» - бұл бөлімде  әр топ өздерін таныстырады.
2. **кезең.** Үй тапсырмасы «Күзгі салат» (күзгі көкөністерден, жеміс — жидектерден дайындалған салат, оның жасалу жолы туралы айту)
3. **кезең**. Күз ханзадасы (дайындалған киім үлгісін қорғайды).
4. **кезең.** «Натюрморт» (жеміс-жидектерден, көкөністерден жасалған бұйым)
5. **кезең.**  Сұрақ-жауап сайысы (күз ханзадалары сұрақтарға жауап береді)
6. **кезең**. «Өз өнерін көрсету» (өз өнерлерін көрсету)
7. **кезең.** Күзгі сән үлгісі.

**Жүргізуші:** Ондай болса енді «Арайлы алтын күз» атты сайысымыздың бірінші бөлімін бастайық қол соғып қошеметтеп қарсы алыңыздар біздің …….. алғашқы тобымыз өздерін таныстырсын.

**Жүргізуші:**   Бірінші сайысымыздың бағаларын білейік. Сөз кезегі әділ-қазылар өздеріңізде.(Берілген бағалар тыңдалынады)

**Жүргізуші:** Көк майсалы, көрікті

Алқаптағы көп егін.

Бұл күндері киіпті

Сары жібек көйлегін , демекші сайысымыздың екінші бөліміне кезек берейік. Келесі кезеңіміз  топтарымыздың дайындап келген «Күзгі салат» яғни, күзгі көкөніс, жеміс-жидектерден дайындалған салатты қорғау. Ендеше  топ басшыларын  қарсы алайық!

**Жүргізуші:**   Екінші сайысымыздың бағаларын білейік. Сөз кезегі әділ-қазыларына беріледі(Берілген бағалар тыңдалынады)

**Жүргізуші**:   Ойнайықта та ойлайық!

Қатардан  қалып қоймайық,

Белсенді болып  ортада,

Уақытты текке   жоймайық!

**Жүргізуші:** Кезекті бөлім «Күз ханзадасы» дайындаған киім үлгісімен таныс болайық. Бұл бөлімде әр топтан сайланған күз ханзадасы дайындаған киім үлгісін таныстырады.  Ендеше  күз ханзадаларын   қарсы алайық!

**Жүргізуші:**  Күз ханзадаларының киім үлгілерімен таныс болдық, әділ-қазы алқалары бағалап жіберейік.

**Жүргізуші:** Алтындай сылдырлайды күздің үні,

Жібектей майда шуақ алтын күні.

Биылғы мерекелі нұрлы күздің ,

Тамаша бірдей сұлу күн мен түні

Сондықтан биылғы күз мерекелі,

Көрсетеді өнер әр салада сайысып,

Қимылдары жүргендей бір жай ұшып

Табиғат өнімдерінен бұйым жасап.

Қыздарымыз бармақтарын  майыстырып

Келесі бөлім  табиғат өнімдерінен жасалған натюрмортпен танысу. Сөз кезегін топтарға береміз.

**Жүргізуші:** Кезекті бөлімді сұрақ-жауапқа арнаймыз. Бұл бөлімде күз ханзадаларының ақылдылығын бірге байқаймыз. Ендеше, бастауыш сыныптың күз ханзадаларынан бастайық.

1. Ең еңбексүйгіш жәндік.(құмырсқа)
2. Қай жануарда қалта бар?(кенгуру)
3. Түрлі-түрлі болатын

Бірі ерте, бірі кеш,

Кезектесіп піседі.(алма)

1. 7 мысықтың неше аяғы бар? (28)
2. Алтын түстес жыл мезгілі? (күз)
3. 1 жылда неше ай бар? (12)
4. Мына нәрселерді басқаша қалай атауға болады? (сәбіз, жуа, қызылша, қызанақ)
5. Қызыл болып піседі

Тезірек жинап алмасаң

Ұрлыққа торғай түседі.(шие)

1. Қабығы қалың болатын

Мөлт-мөлт еткен түрлері,

Моншақты еске салатын. (анар)

1. Қысы, жазы бір түсте тұратын ағаш? (шырша)
2. Қыста қолға киетін зат(қолғап)
3. Аспанның көз жасы (жауын)
4. Күннен көзін алмайды

Мойны бірақ талмайды. (күнбағыс)

1. Жылататын көкөніс
2. Көп киімді көкөніс
3. Қабығы қатты

Іші тәтті.(жаңғақ)

**Жоғары сыныптың күз ханзадаларына арналған сұрақтар.**

1. Біздікі болғанымен басқалар қолданатын нәрсе? (Есіміміз)
2. Мені ешкім түсінбейді, неге? (Өйткені ол ешкі ғой)
3. Итпен биттің айырмашылығы неде? ( Иттің үстінде бит болады, бірақ биттің үстінде ит болмайды)
4. Бір үйде елу батыр, үй сыртына сүйкенсе өліп жатыр? (Сіріңке)
5. Машинаның қай дөңгелегі айналмайды? (Запастағы дөңгелек)
6. Теңіздің ортасында не бар? (“ң” әріпі)
7. Жүзе алмайтын адам суға түссе қалай шығады? ( Үсті су болып шығады)
8. Ненің көлеңкесі жоқ? (Көлеңкенің)
9. Жеген сайын жылататын нәрсе? (Таяқ)
10. Көл бетінде 6 үйрек жүзіп жүрді. Аңшы біреуін мылтықпен атып тастады. Көл бетінде неше үйрек қалды? (0, қалғандары ұшып кетті)
11. Бір қаладан екінші қалаға барады. Бірақ қозғалмайды. Ол не? (Жол)
12. . Қай сөз әрдайым дұрыс болып естіледі? (Дұрыс)
13. Тауық өзін құспын деп айта ала ма? (Жоқ, ол сөйлей алмайды)
14. Адам шахматты 2 сағатта ойнаса, 1 адам неше сағат ойнайды? (2 сағат)
15. Қандай бөшкеге су көп кетеді? (тесік бөшкеге)
16. Әлемдегі ең үлкен алма қайда өседі? (ағашта)

**Жүргізуші:** Өнер жастан жаныңдар

Шақырған сайыстарға бірі — бірін

Өнерпаздар дарындылар

Көрейік, ән би, күйді көрермендер

Көрсетсін сайыскерлер өнерін — деп, топтарды өз өнерлерін көрсетуге шақырамыз.

**Жүргізуші:** Бүгінгі кеш өтіп жатыр өз мәнімен

Әр топ әсем болар өз сәнімен

Күз сәні өнерімен ортаға шығып

Сән көрсетер сайыскерлер сәнімен — деп сайыскерлерді «Күзгі сән үлгісіне» ортаға шақырамыз

**Жүргізуші:** Білім- теңіз, мектепті кеме дейміз,

Білім мен тәрбие егіз неге дейміз,

Әдемі мен тәлімі үндесетін,

Жастарды болашаққа жетелейміз.

Жеңістер мен жеңілістен тұратын

Өмір-күрес, жеткізе ме мұратын.

Жеңбедім деп, жеңілдім деп ренжімегің,

Қатысу да бір жеңіс, жан болсаң сен ұғатын.

Қош демейміз, әлі талай сайыстар бар

Өнерлерің өрлей берсін, қайыспаңдар,

Ойлы орта кеңейсін күннен-күнге

Өскен елдің жұртынан қалыспаңдар,- деп отырып қатысушылармыз өз тапқырлықтарын, шешендіктерін білдірсе, алтын күзіміздің жүлдегерлерін анықтайық. Ендеше кезекті әділқазылар алқасына сөз береміз. (жеңімпаздар марапатталады)

**Жүргізуші:** Бүгінгі «Арайлы алтын күз» атты кешімізді аяқтаймыз. Жеңісті күндерде кездескенше, достар!!!